
	Posl. br. 6-Stpn-43/2016-12

        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-Stpn. 43/2016-12


U   I M E    R E P U B L I K E    H R V A T S K E

R J E Š E N J E


Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao sucu pojedincu, povodom povodom prijedloga za sklapanje predstečajne nagodbe dužnika: VLAHO KLOKOČ vl. Obrta DUGA, soboslikarsko-ličilači i ostali završni radovi, Petrača, Pod Petračom 36, OIB: 732668589412, nakon ročišta radi sklapanja predstečajne nagodbe održanog dana 28. lipnja 2016. godine uz sudjelovanje dužnika, te vjerovnika REPUBLIKA HRVATSKA, Ministarstvo financija zastupano po zastupniku Tereziji Knego i  Anici Radić vl. trgovina „NIKŠA“, istog dana

r i j e š i o    j e

Odobrava se predstečajna nagodba dužnika povodom prijedloga za sklapanje predstečajne nagodbe dužnika: VLAHO KLOKOČ vl. Obrta DUGA, soboslikarsko-ličilači i ostali završni radovi, Petrača, Pod Petračom 36, OIB: 732668589412, potpisana na ročištu radi sklapanja predstečajne nagodbe održanom pred ovim sudom 28. lipnja 2016. godine.


Obrazloženje

	Predlagatelj VLAHO KLOKOČ vl. Obrta DUGA, soboslikarsko-ličilači i ostali završni radovi, Petrača, dostavio je ovom sudu 4. svibnja 2016. godine, prijedlog za sklapanje predstečajne nagodbe s priloženim ispravama iz postupka provedenog pred FINA-om.

	Ovršnim rješenjem FINA Regionalni centar Split, Klasa: UP-I/110/07/15-01/8299, Ur.br.: 04-06-16-8299-61 od 1. travnja 2016. godine (list spisa 221-222) utvrđeno je da su za plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te je utvrđeno da je postupak proveden u skladu s odredbama Zakona o financijskom poslovanju i predstečajnoj nagodbi.

	Na ročište za sklapanje predstečajne nagodbe pristupili su dužnik i vjerovnici čije tražbine prema pravomoćnom rješenju (list spisa 186-188) s tablicom utvrđenih tražbina (list spisa 189-190) čine potrebnu većinu iz čl. 63. Zakona o financijskom poslovanju i predstečajnoj nagodbi (NN 108/12, 81/13, 112/13, dalje u tekstu ZFPPSN), koji se obzirom na vrijeme kada je (list spisa 3) predmetni postupak pokrenut (03.07.2015.g.) primjenjuje, te je na ročištu dao svoj pristanak na sklapanje predstečajne nagodbe. Sukladno čl. 66. st. 9. ZFPPN sud će odobriti sklapanje predstečajne nagodbe ako na ročištu za sklapanje predstečajne nagodbe svoj pristanak daju dužnik i vjerovnici čije tražbine čine potrebnu većinu iz čl. 63. ZFPPN i ako je sadržaj predložene nagodbe u skladu s općim pravilima o sudskoj nagodbi i u bitnim sastojcima odgovarajući prihvaćenom planu financijskog i operativnog restrukturiranja dužnika, a predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN. 

Budući su na ročištu za sklapanje predstečajne nagodbe predloženu predstečajnu nagodbu pred sudom potpisali dužnik i vjerovnici čije tražbine čine potrebnu većinu iz članka 63. ZFPPSN, a sud nije našao da predložena predstečajna nagodba u bitnome odstupa od prihvaćenog plana financijskog i operativnog restrukturiranja dužnika, ispunjenje su pretpostavke da se  odobri sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

	Zbog navedenog, na temelju spomenutih propisa, odlučeno je kao u izreci.
	 
U Dubrovniku, 28. lipnja 2016. godine

									Sudac: 

									Srđan Gavranić, v.r.




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a (28.06.2016.g.):
- predlagatelju (dužniku),
- e - oglasna ploča,
- FINA RC Split, prije pravomoćnosti, uz primjerak potpisane predstečajne nagodbe, te nakon pravomoćnosti,
- obrtni registar, nakon pravomoćnosti.

